17. ΝΟΜΟΘΕΤ. ΔΙΑΤΑΓΜΑ υπ’ αριθ. 791 της 31/31 Δεκ. 1970 (ΦΕΚ Α΄ 296) Περί τροποποιήσεως του Νόμ. 3949/1959 «περί ατελούς εισαγωγής μηχανικού εξοπλισμού προς εκσυγχρονισμόν των βιομηχανικών και βιοτεχνικών εγκαταστάσεων και άλλων τινών διατάξεων. Άρθρ.1.-1.Αι βιομηχανικαί και βιοτεχνικαί επιχειρήσεις απαλλάσσονται κατά ποσοστόν 50% των δασμών και λοιπών φόρων και εισφορών των ισχυόντων και εισπραττομένων κατά την εισαγωγήν, δια της εκ του εξωτερικού προμήθειαν καινουργούς μηχανισμού εξοπλισμού μη παραγομένου εν τη Χώρα, εισαγομένου δια τας ιδίας των ανάγκας επί σκοπώ εκσυγχρονισμού των εγκαταστάσεών των, εφ’ όσον από της ενάρξεως λειτουργίας των μέχρι της χρονολογίας καθ’ ην αιτείται η τοιαύτη εισαγωγή συνεπληρώθη τουλάχιστον πενταετία. 2.Η διάταξις της ανωτέρω παρ. 1 ισχύει μέχρι της 1ης Νοεμ. 1974. 3.Περί της συνδρομής εις εκάστην περίπτωσιν των προϋποθέσεων εφαρμογής της παρ. 1, αποφαίνεται η αρμοδία Υπηρεσία του Υπουργείου Βιομηχανίας. 4.Δια κοινής αποφάσεως των Υπουργών Οικονομικών και Βιομηχανίας, δημοσιευομένης δια της Εφημερίδος της Κυβερνήσεως, καθορισθήσεται πάσα λεπτομέρεια δια την εφαρμογήν του παρόντος. Άρθρ.2.-Από της θέσεως εν ισχύϊ του παρόντος Νόμου, καταργούνται αι διατάξεις των παρ. 1, 2 και 3 του άρθρ. 1 του Νόμ. 3949/1959 «περί ατελούς εισαγωγής μηχανικού εξοπλισμού προς εκσυγχρονισμόν των βιομηχανικών και βιοτεχνικών εγκαταστάσεων και άλλων τινών διατάξεων», ως ούτος παρετάθη δια των διατάξεων του άρθρ. 13 του Νόμ. 4484/1965 και του άρθρου μόνου του Α.Ν. 607/ 1969. Άρθρ.3.-Εκκρεμείς αιτήσεις μέχρι της ενάρξεως της ισχύος του παρόντος, θα κρίνωνται κατά τας διατάξεις του Νόμ. 3949/59, ως ούτος παρετάθη δια των διατάξεων του άρθρ. 13 του Νόμ. 4484/1965 και του άρθρου μόνου του Α.Ν. 607/69, διατηρουμένων εν ισχύϊ όσον αφορά τας περιπτώσεις ταύτας. Άρθρ.4.-Δια του παρόντος δεν παρεμποδίζεται η εφαρμογή της συμφωνίας συνδέσεως της Ελλάδος μετά της Ευρωπαϊκής Οικονομικής Κοινότητος. Πάντως εν τη εφαρμογή του παρόντος το Δημόσιον θα πράττη παν το αναγκαίον δια την τήρησιν των διατάξεων της συμφωνίας ταύτης. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 